2013. február 19. 17:55, utolsó frissítés: 18:00
A képviselõház plénuma hétfõ este visszaküldte a Munkaügyi és Szociális Védelmi Bizottsághoz Kerekes Károly és Máté András Levente RMDSZ-es parlamenti képviselõk törvénykezdeményezését, amely orvosolni próbálja a volt I-es munkacsoportban dolgozó személyzet egy részét ért méltánytalanságot a nyugdíjakat illetõen. Az említett kategóriát az új nyugdíjtörvény 2011. január 1-tõl ugyanabban a korkedvezményes nyugdíjazásban részesíti, mint akik a volt II-es munkacsoportban tevékenykedtek.
Kerekes Károly, az RMDSZ parlamenti képviselõje, a törvénymódosítás egyik kezdeményezõje kifejtette: „2012 októberében a közelgõ parlamenti választások miatt már nem kerülhetett sor azon törvénykezdeményezésem elfogadására, mely megszüntette volna azt a diszkriminációt, amely azokat a személyeket érintette, akik 2001. április elseje elõtt, a volt I.-es munkacsoportban tevékenykedtek. Most, az új parlamenti ciklusban újból napirendre tûzték a tervezetet”.
Hétfõn, február 18-án, a képviselõház késõ délutáni plenáris ülésén a szakbizottság elnöke a kormánykoalíció nevében kérte, hogy a tervezetet küldjék vissza a parlamenti szakbizottságba. Kérését nem indokolta, de aláhúzta, hogy egy nagyon jó tervezetrõl van szó. Feltételezhetõ, hogy a kormánykoalícióban egymástól eltérõ vélemények vannak a tervezetrõl, amelynek vitáját két hétre elnapolták a képviselõházi szakbizottság elnökének javaslatára. (rmdsz tájékoztató)